Angrepet på Ofakim

**Angrepet på Ofakim** fant sted under Hamas' terrorangrep mot Israel 7. oktober 2023, i den lille byen Ofakim (אֳפָקִים, også transkribert *Ofaqim*) i Sørdistriktet i Israel. Palestinske terrorister fra Hamas og noen andre militser tok seg inn i byen etter å ha brutt gjennom barrierene rundt Gazastripen, og drepte der 52 sivilister og seks politi. Det var det fjerneste stedet fra Gazastripen som terroristene nådde på dagen for angrepet.

Ofakims borgermester Itzik Danino ringte umiddelbart til den israelske forsvarsminister Yoav Gallant og bad om at militære styrker straks ble sendt til deres unnsetning, men Israel var i noen grad overveldet og det tok sin tid før forsvarerne av byen fikk forsterkninger.

Terroristene, for det meste fra Hamas' Izz ad-Din al-Qassam-brigader, benyttet seg av automatgeværer, takettdrevet granater (RPG), håndgranater, miner og plastisk sprengstoff. I alt ble 22 av angriperne drept av israelske soldater og politifolk.
## Plassering og beskrivelse
Ofakim ble grunnlagt som en utviklingsby den 19. april 1955. Den fikk bystatus i 1995, og dekker et område på rundt 10 km². Byen ligger mer enn 20 km fra Gazas østlige grense og hadde en befolkning på over 35.000 på tidspunktet for angrepet. Den ligger ikke langt fra Beer Sheva og regnes som del av denne større byens tilfangsområde. Ca 3&nbsp;km sør for Ofakim begynner den stort anlagte Hatzerim flybase med det israelske forsvarets flyverakademi.

## Hamas' terrorangrep
Den 7. oktober rundt klokken 06.30 lokal tid begynte Hamas' distraksjonangrep med rakettskyting mot det sentrale og sørlige Israel, som også utløste rakettalarm i Ofakim. 

Innen en time etter at angrepet startet gikk minst 16 tungt bevæpnede terrorister, som skal ha hatt med seg detaljerte kart over Ofakim, inn i dets vestlige distrikt Mishor HaGefen i to hvite pickuper og angrep målrettet sivile som var på vei til offentlige områder på grunn av rakettalarmen. De aktet å trenge seg inn  i tilfluktsrom for luftangrep eller betongtilfluktsrom og brøt seg også inn i bolighus der de myrdet beboere. Ifølge ordfører Itzik Danino ble Ofakim på dette tidspunktet kun forsvart av lokale politistyrker med vanlige håndvåpen, soldater på permisjon og væpnede sivile, hvorav noen med kniver inntil de begrep hva de stod ovenfor.

Ifølge de israelske sikkerhetsstyrkene ble 52 israelske sivilister drept i Ofakim i løpet av angrepet; ektepar, de var fedre med sine sønner, søsken og ambulansepersonell, samt i tillegg syv (seks?) politifolk.

Fem av terroristene brøt seg inn i Edri-ekteparets hus i HaTamar Street og holdt paret som gisler i mellom 15 og 20 timer før bygningen ble stormet av politiets paramilitære antiterrorenhet YAMAM (*Yeḥida Merkazit Meyuḥedet*) rundt klokken 03.00 den 8. oktober, og drepte alle gjenværende terrorister. De to gislene ble reddet. Dette avsluttet angrepet på Ofakim, skjønt det var ikke før tidlig den 9. oktober at sikkerhetsstyrkene etter en finkjemming av byen erklærte at det var over.
## Etter angrepet
Allerede den 8. oktober møtte forsvarsminister Yoav Gallant israelske styrker i Ofakim.

I forbindelse med hendelsene 7. oktober fikk Ofakim den 11. oktober besøk av Storbritannias utenriksminister James Cleverley og Israels utenriksminister Eli Cohen.

Under sitt besøk til Israel i oktober 2023 møtte USAs president Joe Biden innbyggere i rammede lokalsamfunn ved siden av Gazastripen, blant dem Ofakim-bosatt Rachel Edri.

## Referanser